《题共乐堂》
宋代·钱暄

疏就湖山秀气浓，花林茂列景争雄。
管弦交奏客欢合，台榭竞争人喜同。
环嶂鹭行飞早晚，平波鱼阵跃西东。
荒芜芟去成佳致，换得汀洲月与风。

作者简介：（1018—1085）临安人，字载阳。钱惟演子。以荫累官驾部郎中，知抚州、台州，有治绩。性嗜学，仁宗皇祐间尝著《后汉功臣年表》，藏于秘阁。官至宝文阁待制。